20 OBSERVATIONES ZOOLOGICAE. 
In maxilla inferiore dentes incisores quatuor, minimi , vix conspicui. 
Canini duo maximi inter maximos et minores maxillae superioris susci- 
piendi. Molares quinque vel sex. 
Aures magnae , acutae , nudae , basi tantum pilosae , apice nonnihil 
deflexo quasi falcatae. . 
Odor mellis recentis. 
BRADYPUS DIDACTYLUS .Linx. 
Dzxrzs laniarios in. Br. didactylo nequaquam obtusos, sed aeque acutos 
ac in feris, longos, basi valde latos, triangulares reperio, et quidem superio- 
res ab inferioribus inclusos , quod secus se habet in aliis animalibus Primatibus, 
ferisque. 
Ungues ita curvati, talique ad corpus habitu , ut animal sponte sua etiam 
post mortem et farcta pelle, ubique facile suspensum haerere possit. 
In meo sceleto trunci jam ante Cuvierum vertebrae colli novem a me ob- 
servatae sunt. 
Meus pilis fuscis, basi albis, aliis totis albis, ut in dorso; non undulatis, 
sed compressis, Pili densi, longi, ut vellere sit fere ursino. Auriculae nil mi- 
nus quam magnae, sed sub denso longoque vellere absconditae, et sub illo 
etiam tactae breves utique. 
Pilos Br. tridactyli observo basi tenuiores, medio complanatos, in cuspi- 
dem graciliorem desinentes; plerique sunt basi nigri, apice albi , sunt tamen 
etiam toti nigri, apice albi. Ad latus curvati se mutuo decussant. 
Mirum quod Schreberus nil dicat de unguium magnitudine et fortitudine 
prodigiosa. Vidi specimen fartum musaeo Manhemiano destinatum, magnitu- 
dine mediocris canis, cui unguis fere adeo magnus ac rostrum Rhamphasti. 
Nova forsan species. 
Inmanis magnitudinis ungues variis fabulosis nominibus videntur olim cir- 
cumlati fuisse. Sic Ratisbonae inter reliquias monstrant unguem auro orna- 
tum , quem Gryphi esse dicunt. De quo argute satis illa femina quaesivit , 
an ille Gryphus esset ex sanctorum numero. Cornu bubali esse scripsit Schaef- 
ferus Ratisbonensis medicus Principis a Turre et Taxis, 17998. Haud magis forte 
cornu est quam illud summi nostri templi. 
